Kwanalu » Landbou slaan ’n slag teen skaliegas | Agriculture scores a hit against fracking
“Hierdie uitspraak het ’n onmiddellik impak op skaliegasontwikkeling dwarsoor Suid-Afrika en is ’n reuse oorwinning vir landbou,” sê Janse Rabie, Agri SA Beleidshoof: Natuurlike Hulpbronne. “Die vraagstuk oor die bevoegdheid van die Minister van Minerale Hulpbronne om regulasies te maak rakende skaliegas, het onsekerheid geskep oor die bestuur van waterbeskikbaarheid en -besoedeling. Dié onsekerheid was van meet af die oorweging vir Agri SA om die regering se aptyt vir skaliegasontwikkeling teen te staan.”
Die Minister van Minerale Hulpbronne het geappèlleer teen ’n vroeëre beslissing in die Oos-Kaapse Hooggeregshof waarin Agri Oos-Kaap President Doug Stern geslaag het daarin dat die hof die bestaande regulasies ter syde stel.
“Roekelose skaliegasontwikkeling bedreig landbou, voedselsekerheid en die omgewing direk,” sê Stern. “Ons glo hierdie oorwinning is ’n oorwinning vir elke Suid-Afrikaner.”
“Die oorwinning wys dat geen regulasie of beleid ’n uitgemaakte saak is nie,” sê Omri van Zyl, Agri SA Uitvoerende Direkteur. “Ons lid, Agri Oos-Kaap se pro-aktiewe optrede het landbou se belange dwarsoor Suid-Afrika beskerm.”
Agri Oos-Kaap President
(S) 072 178 9811